**Pogled u budućnost**

Ljudi mi govore da ću uskoro morati izabrati svoju budućnost. Na to okrećem glavom. Uglavnom im odgovorim da je ona daleko, ali svjesna sam da će vrijeme odabira brzo stići.

Ne volim stvari planirati unaprijed. Volim kada se one spontano dogode. Moja budućnost neće se dogoditi spontano. Za nju se trebam potruditi. Ali za što se ja želim truditi? Da postanem slastičarka i radim ukusne slastice?! Možda da postanem učiteljica i podučavam učenike, a možda da budem astronaut i istražujem svemir. Mogla bih postati slavna pjevačica ili najpoznatija violinistica. Mogla bih raditi u knjižnici i sa smiješkom pozdravljati sve vesele čitače ili, još bolje, mogla bih ja pisati knjige. Mogla bih biti veterinarka i pomagati bolesnim životinjicama. Mogla bih cijelu budućnost biti znatiželjna i birati najzanimljiviji posao. Ipak, ne mogu sve isprobati, vrijeme mi teče. Budućnost je uvijek iza ugla. Vreba i spremno čeka neki trenutak.

Zašto ja, tako malena, moram izabrati tako veliku, ozbiljnu stvar, svoju budućnost.

Rea Ljubej, 8.razred